**ZMLUVA O DIELO**

podľa § 536 Obchodného zákonníka č. 513/1991 Zb. v znení neskorších predpisov.

**1. Zmluvné strany**

**Odberateľ:** **Obec Žabokreky**

Žabokreky 145  
 038 40 Žabokreky

Osoba oprávnená uzavrieť zmluvu: starostka obce, Ing. Zuzana Valocká

IČO: 00317047

DIC: 2020597986

Bankové spojenie: 13527362/0200

**Dodávateľ**: **Stavbyt Martin, s.r.o.,**

Sídlo: Žabokreky 176

Telefón: 0907843918

IČO: 50401858

DIČ: 2120327264

Bankové spojenie: VUB a.s.

Číslo účtu: SK4302000000003716027851

Zapísaný v oddieli: sro Obchodného registra vedeného Okresným súdom Žilina , č.registra: 66162/L

**2. Predmet a podmienky zmluvy**

Zmluvné strany uzatvárajú na dielo**: Žabokreky CHODNÍK NA PARCELE EKN č.1012/5 v k.ú. Žabokreky** zmluvu o dielo v súlade s postupom zadávania zákaziek s nízkou hodnotou podľa §117 zákona 343/2015 o verejnom obstarávaní a o zmene a doplnení niektorých zákonov. v platnom znení. Dodávateľ sa zaväzuje zhotoviť vo vlastnom mene a na vlastnú zodpovednosť dielo: **Chodník na parcele EKN č.1012/5 v k.ú. Žabokreky, ktoré je presne špecifikované v projekte vypracovanom firmou Hakom Martin, s.r.o., dokumentácia tvoria prílohu tejto zmluvy** podľa predloženej cenovej ponuky zo dňa 15.06.2020, **ktorá tvorí neoddeliteľnú prílohu č.1 tejto zmluvy a podľa podmienok, dohodnutých v tejto zmluve.**

**2.1.** Odberateľ sa zaväzuje dielo, zhotovené v súlade so zmluvou, prevziať a zaplatiť dohodnutú cenu podľa platobných podmienok v článku V. zmluvy

**2.2.** Dielo sa bude realizovať na parcelách **KN-C č. 753/8 a KN-C č.1012/9**, ktoré vznikli odčlenením od pôvodnej parcely EKN 1012/5 na základe GP č. overeného OU Martin, odbor katastrálny dňa 5.5.2020 vyhotoveného pod č. V 1562/2020.

**3. Čas plnenia**

**3.1.** Dodávateľ sa zaväzuje dokončiť a odovzdať dielo **najneskôr do 2 mesiacov od prevzatia staveniska** v zmysleHarmonogramu stavebných prác, ktorý tvorí prílohu k tejto zmluve.

*Termín odovzdania a prevzatia staveniska : do 10 dní od nadobudnutia účinnosti zmluvy*

*Termín začatia zhotovenia diela : do 10 dní od prevzatia staveniska*

*Termín ukončenia a odovzdania diela : najneskôr do 2 mesiacov od prevzatia staveniska.*

Po vydaní rozhodnutia o schválení žiadosti o príspevok odberateľ upozorní do 10 pracovných dní dodávateľa o tejto skutočnosti písomne mailom a následne odberateľ informuje dodávateľa o podpise zmluvy k žiadosti o príspevok do 5 pracovných dní od podpisu zmluvy k žiadosti o príspevok.

**3.2.** Zmluvné strany sa dohodli, že dodávateľ nie je v omeškaní s termínom dokončenia diela, uvedeným v bode 3.1. po dobu, po ktorú nemohol svoju povinnosť, súvisiacu s realizáciou predmetu plnenia zmluvy plniť následkom okolností, vzniknutých na strane objednávateľa. V tomto prípade má dodávateľ právo na predĺženie lehoty výstavby a zmenu termínu dokončenia diela a na úhradupreukázateľných zvýšených nákladov, ktoré mu z tohto dôvodu vznikli.

**3.3.** Zmluva nadobúda právoplatnosť dňom podpisu zmluvy a účinnosť nasledujúcim dňom po jej zverejnení. Zmluva nadobudne účinnosť len v prípade úspešného overenia a schválenia procesu verejného obstarávania poskytovateľom nenávratného finančného príspevku v rámci CLLD – IROP opatrenie 5.1.2 z Miestnej akčnej skupiny „OZ Partnerstvo pre MAS Turiec“ za predpokladu splnenia podmienok stanovených platnými právnymi predpismi. Pokiaľ nebude uzatvorená písomná zmluva s „OZ Partnerstvo pre MAS Turiec“ o čerpaní poskytnutých finančných prostriedkov, účinnosť zmluva nenadobudne.

**4. Cena diela**

**4.1.** Cena za zhotovenie predmetu zmluvy v rozsahu podľa článku II. zmluvy je stanovená na základe cenovej ponuky dodávateľa zo dňa zo dňa 15.06.2020, t.j. na konečnú cenu diela vrátane DPH **28.731,97€** slovom: dvadsaťosemtisícsedemstotťridsaťjeden eur a deväťdesiatsedem eurocentov a je určená ako cena maximálna, ktorú nie je možné prekročiť.

**4.2.** Cena pokrýva všetky zmluvné záväzky.

IV.2.2. Práce, ktoré dodávateľ nevykoná, vykoná bez príkazu objednávateľa alebo odchylne od dojednaných zmluvných podmienok, objednávateľ neuhradí.

**4.3.** Odborný technický dozor objednávateľa je oprávnený nariadiť zmeny materiálov a zníženie rozsahu prác, ktoré považuje za nevyhnutné a primerané .

**5. Platobné podmienky, fakturácia**

**5.1.** Cenu za zhotovenie diela sa objednávateľ zaväzuje zaplatiť na základe faktúry, ktorú dodávateľ vystaví a odošle objednávateľovi po splnení týchto podmienok:

**5.1.1** Práce budú fakturované na základe súpisu odovzdaného diela, v ktorom bude uvedené množstvo merných jednotiek a ich ocenenie v súlade s ponukovým rozpočtom .

5.1.2 Splatnosť faktúry je 30 dní.

5.2. Dodávateľovi nebude poskytnutý žiadny preddavok.

**5.3.**  Faktúru vyhotoví dodávateľ v súlade s platnou legislatívou - zákon č. 222/2004 Z.z.. o dani z pridanej hodnoty v platnom znení a predloží objednávateľovi v 3 originálnych výtlačkoch. Faktúra bude obsahovať minimálne tieto údaje:

1. číslo faktúry resp. daňového dokladu
2. označenie objednávateľa a dodávateľa, peňažný ústav, číslo účtu
3. IČO a DIČ dodávateľa, IČO objednávateľa
4. označenie registra, ktorý FO zapísal v obchodnom registri a číslo zápisu
5. miesto a názov diela
6. číslo zmluvy, dátum jej uzatvorenia
7. deň odoslania a deň splatnosti faktúry
8. fakturovanú základnú čiastku bez DPH, čiastku DPH a celkovú fakturovanú sumu
9. pečiatku a podpis oprávneného zástupcu dodávateľa
10. prílohou faktúry bude súpis dodávok vyhotovený podľa bodu 5.1.1. a fotodokumentácia diela pred začatím realizácie minimálne v počte 10 fotografií a počas realizácie minimálne v počte 10 fotografií

5.3.1. Dôvodom na oprávnené vrátenie faktúry je skutočnosť, že faktúra má formálne alebo obsahové nedostatky. V takomto prípade nová lehota splatnosti začne plynúť odo dňa doručenia opravenej faktúry objednávateľovi.

**5.3.2.** Uhradená faktúra nie je dokladom o odovzdaní a prevzatí diela.

**5.3.3.** Faktúru za vykonané dielo predloží dodávateľ ku dňu jeho odovzdania a prevzatia. Jej prijatie objednávateľom vylučuje dodatočné nároky dodávateľa na úpravu ceny diela.

**6. Záručná doba, zodpovednosť za vady**

**6.1.**  Dodávateľ zodpovedá za to, že predmet tejto zmluvy je zhotovený podľa schválenej ponuky , STN, vzťahujúcimi sa na predmet plnenia, dohodnutých zmluvných podmienok, a že počas záručnej doby bude mať vlastnosti, dohodnuté v tejto zmluve.

**6.2. Záručná doba je 5 rokov.** Začína plynúť odo dňa prevzatia diela objednávateľom. Za vady diela, na ktoré sa vzťahuje záruka, zodpovedá dodávateľ v rozsahu tejto záruky.

**6.2.1.** Záručná doba neplynie v čase, kedy objednávateľ nemohol dielo užívať pre vady, za ktoré zodpovedá dodávateľ.

**6.2.2.** Záruka sa nevzťahuje na chyby spôsobené nesprávnym užívaním alebo uskladnením a manipuláciou s dielom zo strany obsluhy.

**6.3.** Zmluvné strany sa dohodli pre prípad vady diela, že počas záručnej doby má dodávateľ povinnosť bezplatného odstránenia vady.

**6.4.** Materiály a výrobky, ktoré nezodpovedajú zmluve, musí dodávateľ na vlastné náklady odstrániť a nahradiť bezchybnými.

**6.5.** Objednávateľ sa zaväzuje, že prípadnú reklamáciu vady diela uplatní bezodkladne po jej zistení a to písomnou formou.

**6.6**. Dodávateľ sa zaväzuje začať s odstraňovaním prípadných vád predmetu plnenia bezodkladne, najneskôr do 7 dní od uplatnenia oprávnenej reklamácie objednávateľa a vady odstrániť v čo najkratšom technicky možnom čase. Termín odstránenia vád dohodnú zmluvné strany písomne pri reklamačnom konaní.

**7. Zmluvné pokuty**

**7.1**. Dodávateľ zaplatí za omeškanie s plnením zmluvných záväzkov zmluvnú pokutu:

***7.1.1*** *0,1 % z ceny diela za každý začatý týždeň omeškania s odovzdaním dokončeného diela.*

**7.2.**  Objednávateľ zaplatí dodávateľovi za omeškanie s úhradou faktúry zmluvnú pokutu vo výške 0,05 % z fakturovanej ceny za každý deň omeškania.

**7.3.** Zaplatenie zmluvnej pokuty nevylučuje povinnosť dodávateľa uhradiť objednávateľovi škodu, ktorá vznikla nesplnením záväzkov, ktoré pre neho zo zmluvného vzťahu vyplývajú.

**7.4.** Uplatnenie zmluvných pokút bude vykonané písomnou formou.

**8. Vykonanie diela**

**8.1.** Dodávateľ vykonáva činnosti, spojené s predmetom diela na vlastnú zodpovednosť podľa zmluvy, pri čom rešpektuje technické špecifikácie a právne predpisy. O výkone prác vedie Stavebný denník .

**8.2.** Dodávateľ v plnom rozsahu zodpovedá za bezpečnosť a ochranu zdravia všetkých osôb, ktoré sú oprávnené zdržiavať sa v priestore vykonávania prác podľa zákona NR SR č. 330/1996 Z.z. o bezpečnosti a ochrane zdravia pri práci v platnom znení a Vyhl. SÚBP a SBÚ č. 374/1990 Zb. o bezpečnosti práce a technických zariadení pri stavebných prácach.

**8.2.1.** Dodávateľ zodpovedá za zabezpečenie požiarnej ochrany v zmysle zákona NR SR č. 314/2001Z.z**.** o ochrane pred požiarmi v platnom znení a vyhlášky MV SR č. 94/2004 Z. z. a za zabezpečenie minimálnych bezpečnostných a zdravotných požiadaviek na stavenisku podľa nariadenia vlády SR č. 396/2006 Z.z.

**8.2.2.** V súlade so zákonom č.79/2015 Z.z. o odpadoch v platnom znení dodávateľ v plnom rozsahu zodpovedá za nakladanie s odpadmi, ktoré vznikli v súvislosti s realizáciou diela. Odpady, najmä z plastov, gumy, papiera a pod. sa nesmú likvidovať spaľovaním. Odpady zo stavebnej činnosti je dodávateľ povinný podľa možností separovať. Bežné odpady musia byť vyvezené na skládku, recyklovateľné odpady odovzdané na recykláciu a nebezpečné odpady musia byť likvidované prostredníctvom oprávnených organizácií.

**8.2.4.** Dodávateľ je povinný pri každom úniku nebezpečných látok do okolitého prostredia alebo pri každej ekologickej havárii informovať užívateľa a vzniknutú haváriu odstrániť v spolupráci s užívateľom na svoje náklady.

**9. Záverečné ustanovenia.**

**9.1.** Zmluva vzniká prejavením súhlasu s celým jej obsahom a jej podpísaním oprávnenými zástupcami zmluvných strán.

**9.2.** Zmluva môže byť zmenená len písomnými dodatkami, podpísanými oprávnenými zástupcami zmluvných strán.

**9.3.** Pokiaľ v zmluve nie je dohodnuté niečo iné, platia pre zmluvný vzťah ňou založený ustanovenia Obchodného zákonníka č. 513/1991 Zb. v znení neskorších predpisov.

**9.4.** Neoddeliteľnou súčasťou zmluvy je Príloha č.1 – položkovitý rozpočet diela.

Príloha č. 2 – harmonogram stavebných prác

**9.5.** Účastníci zmluvu prečítali, porozumeli a na znak súhlasu s jej obsahom dobrovoľne vlastnoručne podpísali.

**9.6.** Zmluvné strany prehlasujú, že sú spôsobilí k právnym úkonom a ich zmluvná voľnosť nie je ničím obmedzená.

**9.7.** Zhotoviteľ sa zaväzuje strpieť výkon kontroly, auditu, overovania súvisiaceho s predmetom zmluvy kedykoľvek počas platnosti a účinnosti Zmluvy o poskytnutí nenávratného finančného príspevku, ktorú má verejný obstarávateľ uzavretú s poskytovateľom nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú:

1. Poskytovateľ nenávratného finančného príspevku a ním poverené osoby,
2. Útvar následnej finančnej kontroly a nimi poverené osoby;
3. Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby,
4. Orgán auditu, jeho spolupracujúce orgány a nimi poverené osoby,
5. Splnomocnení zástupcovia Európskej Komisie a Európskeho dvora audítorov,
6. Osoby prizvané orgánmi uvedenými v bode 1. až 4. v súlade s príslušnými právnymi predpismi SR a EÚ.

**9.8** Zhotoviteľ sa zaväzuje, že v prípade, ak bude potrebovať navýšiť svoje personálne kapacity pre zhotovenie diela, v takomto prípade zamestná osoby dlhodobo nezamestnané evidované príslušným Úradom práce v mieste zhotovenia diela (obec Žabokreky, okres Martin, kraj Žilinský). Forma zamestnania týchto osôb nie je určená, t. j. môže sa jednať o pracovný pomer na kratší pracovný čas (na dobu určitú alebo neurčitú), o dohodu o prácach vykonávaných mimopracovného pomeru atď.

V  Žabokrekoch dňa 14.07.2020 V  Žabokrekoch dňa 14.07.2020

**o b j e d n á v a t e ľ z h o t o v i t e ľ**

..................................................... .............................................

**Ing.Zuzana Valocká Ján Kapusta,konateľ Stavbyt Martin,s.r.o.**

starosta obce